Бутт гергга хан хьалха Нохчийчоьнан чоьхьарчу гIуллакхийн министраллан Соьлж-ГIаларчу полисхойн урхаллан ханна декхарш кхочушдан хIоттийначу Кадыров Хас-Мохьмадан хIинцале а полицин лахара лейтенант чин ду. Чоьхьарчу гIуллакхийн миниcтраллан официалан сайтехь бу и хаам.
Кхааридийнахь керлачу даржехь чIагIвинчу Кадыров Хас-Мохьмада ехха кхеташо дIаяьхьира, яздо "Фонтанкас".
Керлачу хьаькаман маса шо ду хаа гIоьртира "Фонтанка", амма полисхойн декъехь шайна ца хаьа, я и таллархьама телефонаш еттарх вукхо схьа а ца оьцу элира. Инстаграмерчу шен агIонтIехь мехкан куьйгалхочо Кадыров Рамзана бина хаам, кху беттан 18-чохь белхахошна керла куьйгалхо вовзийтина хиларх. Кадыров Хас-Мохьмад тIахъаьлла, къахьоьгуш куьйгалхо ву аьлла Кадыров Рамзана.